CELEX: 62012TN0068
Language: el
Date: 2012-02-10 00:00:00
Title: Υπόθεση T-68/12: Προσφυγή της 10ης Φεβρουαρίου 2012 — Hemmati κατά Συμβουλίου

14.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/26
            
         Προσφυγή της 10ης Φεβρουαρίου 2012 — Hemmati κατά Συμβουλίου
   (Υπόθεση T-68/12)
   2012/C 109/54
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Abdolnaser Hemmati (Τεχεράνη, Ιράν) (εκπρόσωποι: B. Mettetal και C. Wucher-North, δικηγόροι)
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει το σημείο 7 του πίνακα Α του παραρτήματος VΙΙΙ του κανονισμού (ΕΕ) 961/2010, ο οποίος τροποποιήθηκε όπως ορίζει το παράρτημα του εκτελεστικού κανονισμού (ΕΕ) 1245/2011 (1) του Συμβουλίου, στο μέτρο που αφορά τον προσφεύγοντα,
            
         
               —
            
            
               να ακυρώσει το σημείο 7 του πίνακα Α του παραρτήματος II της αποφάσεως 2010/413/ΚΕΠΠΑ του Συμβουλίου, η οποία τροποποιήθηκε όπως ορίζει το παράρτημα της αποφάσεως 2011/783/ΚΕΠΠΑ (2) του Συμβουλίου, στο μέτρο που αφορά τον προσφεύγοντα,
            
         
               —
            
            
               να ακυρώσει το άρθρο 16, παράγραφος 2, του κανονισμού (ΕΕ) 961/2010, τον οποίο εφαρμόζει ο κανονισμός 1245/2011, στο μέτρο που αφορά τον προσφεύγοντα,
            
         
               —
            
            
               να ακυρώσει το άρθρο 19, παράγραφος 1, στοιχείο β', της αποφάσεως 2010/413/ΚΕΠΠΑ, την οποία τροποποιεί η απόφαση 2011/783/ΚΕΠΠΑ, στο μέτρο που αφορά τον προσφεύγοντα,
            
         
               —
            
            
               να ακυρώσει το άρθρο 20, παράγραφος 1, στοιχείο β', της αποφάσεως 2010/413/ΚΕΠΠΑ, την οποία τροποποιεί η απόφαση 2011/783/ΚΕΠΠΑ, στο μέτρο που αφορά τον προσφεύγοντα,
            
         
               —
            
            
               να ακυρώσει το έγγραφο-απόφαση της 5ης Δεκεμβρίου 2011, και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής ο προσφεύγων προβάλλει τρεις λόγους.
   
               1)
            
            
               Με τον πρώτο λόγο ο προσφεύγων υποστηρίζει ότι το Συμβούλιο δεν τήρησε τη διαδικαστική προϋπόθεση της παροχής επαρκούς αιτιολογίας για την καταχώριση του ονόματός του στους καταλόγους του προσβαλλομένου κανονισμού 1245/2011 και της προσβαλλομένης αποφάσεως 2011/783/ΚΕΠΠΑ.
            
         
               2)
            
            
               Με τον δεύτερο λόγο ο προσφεύγων προβάλλει ότι, ακόμα και αν το Γενικό Δικαστήριο δεχτεί ότι το Συμβούλιο παρέσχε επαρκή αιτιολογία, το Συμβούλιο υπέπεσε σε πρόδηλη πλάνη εκτιμήσεως των πραγματικών περιστατικών, διότι ο προσφεύγων δεν συνδέεται με τα συμφέροντα του «Daftar» και δεν συμβάλλει στη χρηματοδότηση των αποκαλούμενων στρατηγικών συμφερόντων του «καθεστώτος», ούτε στο φερόμενο πυρηνικό πρόγραμμά του. Συγκεκριμένα, δεν πληρούνται στην περίπτωση του προσφεύγοντος τα ουσιαστικά κριτήρια υπαγωγής στην απόφαση 2010/413/ΚΕΠΠΑ, την οποία τροποποιεί η απόφαση 2011/783/ΚΕΠΠΑ, συνεπώς το Συμβούλιο υπέπεσε σε πρόδηλη πλάνη εκτιμήσεως κατά τον καθορισμό της πληρώσεως ή μη των κριτηρίων αυτών. Επιπροσθέτως, το Συμβούλιο παρέλειψε να εφαρμόσει ορθώς τα εν λόγω κριτήρια.
            
         
               3)
            
            
               Με τον τρίτο λόγο ο προσφεύγων διατείνεται ότι η καταχώριση του ονόματός του στους οικείους καταλόγους προσβάλλει τα δικαιώματά του ιδιοκτησίας και παραβιάζει την αρχή της αναλογικότητας.
            
         
      (1)  Εκτελεστικός κανονισμός (ΕΕ) 1245/2011 του Συμβουλίου, της 1ης Δεκεμβρίου 2011, για την εφαρμογή του κανονισμού (ΕΕ) 961/2010 σχετικά με περιοριστικά μέτρα κατά του Ιράν (ΕΕ 2011, L 319, σ. 11).
   
      (2)  Απόφαση 2011/783/ΚΕΠΠΑ του Συμβουλίου, της 1ης Δεκεμβρίου 2011, για την τροποποίηση της αποφάσεως 2010/413/ΚΕΠΠΑ για περιοριστικά μέτρα κατά του Ιράν (ΕΕ 2011, L 319, σ. 71).